ડ્રોમાં કારનો વિશ્વાસ ન આવતાં ગઠિયાએ એક મોબાઇલ નંબર આપી તેના પર વાત કરવા જણાવ્યું હતું. ઇન્દુબહેને તે નંબર પર વાત કરતાં ડ્રોની વાતમાં તેઓને ‌િવશ્વાસ આવી ગયો હતો અને બેન્ક એકાઉન્ટમાં પૈસા ભરવા જણાવ્યું હતું. જેથી તેઓએ બેન્ક એકાઉન્ટમાં પૈસા ભર્યા હતા. ગઠિયાએ વારંવાર અલગ અલગ નંબર પરથી ફોન કરી તેમને વિશ્વાસમાં લઇ ટેક્સ અને ટ્રાન્ઝેકશનને બહાને પૈસા ભરાવડાવ્યા હતા. જો તેઓ પૈસા નહીં ભરે તો ઇન્કમટેક્સમાં પૈસા જમા થઇ જશે તેવું જણાવ્યું હતું. જેથી અલગ અલગ તારીખોએ એસબીઆઇ, એકિસસ, કેનેરા, બેન્ક ઓફ બરોડા, પંજાબ નેશનલ બેન્ક અને આઇસીઆઇસીઆઇ બેન્કનાં ખાતાંમાં કુલ ૮૮ વખત કુલ રૂ.૩ર.૭૬ લાખ ભરાવ્યા હતા. ઇન્દુબહેને તેમની બચતનાં, સગાં-સંબંધીઓ પાસેથી ઉધાર લઇ અને સોનાના દાગીના ગીરવે અને વેચી દઇ આ પૈસા ભર્યા હતા.